5. marts 2015

Ref.: 08-000307-34

|  |  |  |
| --- | --- | --- |
|  |  |  |

1. Folketinget er redaktionsansvarlig for samtlige udsendelser på kanalen. Leverandøren drager derfor omsorg for, at anvisninger fra Folketinget bliver fulgt.
2. Leverandøren overholder produktionsvejledningen fastsat af Folketinget vedrørende optagelserne fra Folketingssalen og øvrige mødelokaler på Christiansborg (jf. punkt 8).
3. Det står Folketinget frit for at ændre produktionsvejledningen i løbet af kontraktperioden.
4. Leverandøren og Folketinget mødes regelmæssigt for at diskutere implementeringen af produktionsvejledningen.
5. Leverandøren udfører produktionsopgaverne i lokaler anvist af Folketinget, medmindre andet er aftalt parterne imellem.
6. Leverandøren udpeger en produktionsleder. Denne er kontaktpersonen for Folketingets programkoordinator i forbindelse med levering af broadcast-ydelser.
7. Leverandøren bidrager med teknisk og faglig viden i forbindelse med programtilrettelæggelsen, programudvikling og driften af tv-kanalen.
8. Produktionsvejledning  
   1. Det overordnede formål med tv-optagelserne fra Folketingssalen er at dokumentere og formidle den politiske debat på en levende og vedkommende måde, der skaber interesse om og respekt for folkestyrets arbejde. Tv-optagelserne giver endvidere mulighed for at følge andre parlamentariske møder og få indblik i det daglige arbejde i Folketingssalen og udvalg og i lovgivningsprocessen.
   2. For alle parlamentariske møder gælder, at der primært fokuseres på taleren, sekundært på reaktionerne af det sagte. Dog udelukkende hos medlemmerne af Tinget, idet den dialog og debat, som Folketinget er centrum for, og som kan iagttages fra tilhørerpladserne, søges gengivet i tv-dækningen.
   3. Ved talerskift fokuseres på den fungerende formand, eller der skiftes til totalbillede af salen eller udsnit heraf. Så vidt mulig undgås at vise billeder af en tom sal.
   4. Der må ikke foretages teleoptagelser af dokumenter eller teleoptagelser, der kan fremvise dokumenters indhold, ligesom teleoptagelser kun må benyttes, såfremt der ikke derved sker brud på den diskretion, som forudsættes udøvet af pressefolk, der arbejder i folketingsbygningen. Der må endvidere ikke fokuseres på enkelte medlemmer i salen på en sådan måde, at den/de pågældende bliver vist i situationer, der ikke har relevans for den sag, der behandles, eller på anden måde må siges at krænke den enkeltes personlige integritet og privatliv.
   5. Ved optagelser fra andre parlamentariske møder og høringer fokuseres der på spørgeren og taleren samt på formanden, når ordet er hans. Der må ikke fokuseres på de fremmødte borgere.
   6. For alle produktioner gælder, at de laves i tæt samarbejde med Folketingets administration, der til enhver tid har det sidste ord, hvad indhold og form angår.